Grønn Liste beskriver seg som den grønne bevegelsens stemme i Studentparlamentet. Deres formål er å holde UiO ansvarlige ved å fronte grønne løsninger på dagens utfordringer og fremme grønn studentpolitikk. Med grønn studentpolitikk mener Grønn Liste politikk som er medmenneskelig overfor studenter ved UiO, støtter deres rett til kunnskap, ivaretar et godt psykososialt miljø og er ansvarlig overfor resten av verden. Listen beskriver klimatiltak uten sosial og biologisk rettferdighet som grønnvasking, og ønsker at UiO og SiO skal ha leverandører med bærekraftige og rettferdige verdikjeder.